stanford-oval/wikipedia huggingface dataset:
André Glucksmann
Aiheesta muualla

Weill, Nicolas: Mort d’André Glucksmann, le philosophe en colère Le Monde.  10.11.2015. Viitattu 10.11.2015. (ranskaksi)
Kuvia tai muita tiedostoja aiheesta André Glucksmann Wikimedia Commonsissa
Armenian alle 20-vuotiaiden jääkiekkomaajoukkue

| Armenia |
| --- | --- |
Liitto:  Armenian jääkiekkoliitto
Valmentaja:   Doug DeCesare
Eniten maaleja:  Harutun Qeshishyan (21)
Eniten pisteitä:  Harutun Qeshishyan (38)
Ensimmäinen ottelu
  Islanti 50–0 Armenia  (Elektrėnai, Liettua; 3. tammikuuta 2006)[lähde? ] 
Suurin voitto
  Armenia 13–1 Etelä-Afrikka  (Belgrad, Serbia; 16. tammikuuta 2008)[lähde? ]  Armenia 13–1 Turkki  (Belgrad, Serbia; 17. tammikuuta 2008)[lähde? ] 
Suurin tappio
  Islanti 50–0 Armenia  (Elektrėnai, Liettua; 3. tammikuuta 2006)[lähde? ] 
Armenian alle 20-vuotiaiden jääkiekkomaajoukkue on edustanut Armeniaa jääkiekon nuorten maailmanmestaruuskilpailujen 3. divisioonassa vuosina 2006–2008.
Sijoitukset maailmanmestaruuskilpailuissa

2006 – 3. divisioona; 5.
2007 – 3. divisioona; 4.
2008 – 3. divisioona; 3.
Beauty Never Lies

| Beauty Never Lies |
| --- | --- |

Kappaleen tiedot
Esittäjä(t):  Bojana Stamenov
Säveltäjä(t):  Vladimir Graić, Leontina Vukomanović
Sanoittaja(t):  Charlie Mason
Euroviisutiedot
Vuosi:  2015
Maa:  Serbia
Kieli:  englanti
Sijoitus:  10.
Pisteet:  53
Sijoitus semifinaalissa:  9.
Pisteet semifinaalissa:  63
Sanat:  sanoitus
Video:  videolinkki
Beauty Never Lies (suom. Kauneus ei valehtele koskaan) on serbialaislaulaja Bojana Stamenovin kappale, jolla hän edusti Serbiaa Eurovision laulukilpailussa 2015. Kappaleen alkuperäinen esityskieli oli serbia ja nimi Ceo svet je moj (Serbian kyrillisellä kirjaimistolla Цео свет је мој, suom. Koko maailma on minun).
Kappale sijoittui yhdeksänneksi ensimmäisessä semifinaalissa, ja pääsi siten finaaliin. Finaalissa kappale sijoittui kymmenennelle sijalle.
Käännös suomeksi
Apujärjestö

Apujärjestö (engl. Auxiliary organization) on Myöhempien aikojen pyhien Jeesuksen Kristuksen kirkossa kirkon toimintaa tukeva järjestö, joka on järjestetty joko tiettyä kohderyhmää tai tiettyä toimintoa varten. Nimensä mukaisesti apujärjestön tehtäväksi katsotaan pappeuden haltijoiden "auttaminen" heidän johtaessaan kirkkoa ja sen toimintaa. Kirkossa toimii tällä hetkellä viisi apujärjestöä: naisille tarkoitettu Apuyhdistys, alle 12-vuotiaille lapsille tarkoitettu Alkeisyhdistys, Nuoret miehet alle 18-vuotiaille pojille ja Nuoret naiset alle 18-vuotiaille tytöille sekä pyhäkoulu.
Jokaisella apujärjestöllä on koko kirkkoa koskeva organisaatio, jonka johdossa on kyseisen järjestön johtaja ja hänen kaksi neuvonantajaansa. He organisoivat johtamansa järjestön toimintaa koko kirkon alueella, toimittavat järjestön toiminnassa tarvittavaa materiaalia, järjestävät yleiskirkollisia konferensseja jne. Apujärjestöjen johtajia ei pidetä kirkon yleisauktoriteetteina, mutta heidän valintansa vahvistetaan yleisauktoriteettien tavoin kirkon yleiskonferenssissa. Apujärjestöjen johtajat toimivat suoraan kirkon presidentin ja kahdentoista apostolin neuvoston alaisiana.
Apujärjestöillä on toimintaa myös vaarnatasolla, ja niillä on vaarnoittain johtajat neuvonantajineen. Paikallisseurakunnissa on samoin kunkin apujärjestön johtaja neuvonantajineen.
Basket Savonlinna

| Basket Savonlinna |
| --- | --- |
Koko nimi:  Basket Savonlinna
Perustettu:  1972
Kaupunki:  Savonlinna
Kultaa:  1
Hopeaa:  0
Pronssia:  0
Infobox OKNimi-testi OK: 
Basket Savonlinna (lyhenne Basket SL tai BSL) on vuonna 1972 perustettu savonlinnalainen koripalloseura. Se on painottanut toimintansa juniorityöhön.
Seura perustettiin toukokuussa 1972. Ennen Basket Savonlinnaa kaupungin koripallotoimintaa oli harjoittanut kymmenen vuoden ajan Savonlinnan NMKY, jonka koripallotoiminta siirtyi BSL:lle. Vuonna 1975 seuran B-pojat voittivat Suomen mestaruuden.
Basket Savonlinnan kasvateista Jouni Mäkäläinen, Sari Muhonen ja Minna Luostarinen ovat pelanneet aikuisten maajoukkueissa.
Basket järjestää vuosittain kesäisin Old Timers´ Basketball Tournamentin eli OTB:n. Turnaus on kolmipäiväinen seniorikoripalloturnaus, jossa on mukana joukkueita pääosin Suomesta.
Aiheesta muualla

Seuran kotisivut
Old Timers´ Basketball Tournamentin kotisivut
Apulaispiispa (katolinen)

Apulaispiispa on katolisessa kirkossa piispa, joka on vihitty avustamaan hiippakuntaa johtavaa hiippakuntapiispaa. Latinankielinen nimitys viralle onkin episcopus auxiliaris. Apulaispiispalla ei ole hallintovaltaa, vaan hän edustaa hiippakunnan piispaa vain vihkitoimituksissa (kirkkojen vihkimiset, vahvistuksen sakramentti jne.). Hallinnon alueella piispan tukena toimii yleisvikaari. Apulaispiispat ovat myös edustettuina paikallisissa piispainkokouksissa.
Toinen nimitys apulaispiispalle on episcopus in partibus infidelium ("piispa uskottomien alueella"). Tämä nimitys johtuu siitä, että jokainen apulaispiispa on muodollisesti nimitetty jonkin vanhan, nyttemmin käytännössä hajonneen hiippakunnan titulaaripiispaksi. Kyseessä ovat yleensä kirkon ensimmäisinä vuosisatoina syntyneen hiippakunnat, jotka sijaitsivat nykyään islaminuskoisilla alueilla Lähi-idässä, Vähässä-Aasiassa ja Pohjois-Afrikassa. Koska kyseiset hiippakunnat eivät nykyään käytännössä enää ole olemassa, on niiden piispanistuimista tullut arvonimiä. Apulaispiispaksi vihittävä vihitään jonkin tällaisen "kadonneen hiippakunnan" titulaaripiispaksi.
Kuten hiippakuntapiispatkin, esittävät apulaispiispat paaville eronpyyntönsä täyttäessään 75 vuotta. Vihkipiispojen kohdalla eroanomus hyväksytään poikkeuksetta ja piispa saa siirtyä eläkkeelle. Toisin kuin hiippakuntapiispat, apulaispiispat säilyttävät titulaarihiippakuntansa myös eläkkeelle siirtymisensä jälkeen. Mikäli hiippakuntapiispalla ei eläkkeelle siirtyessään ole titulaarihiippakuntaa, hänelle annetaan sellainen.
Kuten kaikki katolisen kirkon piispat, apulaispiispat käyttävät arvonsa merkkeinä violettia kaftaania eli sutaania ja violettia päähinettä eli mozettaa. Lisäksi heillä on myös piispanristi ja piispansormus. Liturgiassa apulaispiispat käyttävät piispanhiippaa ja paimensauvaa paimenvirkansa merkkinä.
Apulaispiispojen määrä määräytyy hiippakunnan koon mukaan. Sen määrittelee hiippakunnan piispa yhdessä Pyhän istuimen kanssa. Eniten vihkipiispoja on Ciudad de Méxicon arkkihiippakunnalla (9), Rooman hiippakunnalla (8), Milanon arkkihiippakunnalla (7), Chicagon arkkihiippakunnalla (6), Los Angelesin arkkihiippakunnalla (6), New Yorkin arkkihiippakunnalla (5) sekä saksalaisella Münsterin hiippakunnalla (5).
Beautiful Stranger

| ”Beautiful Stranger” Madonna |
| --- | --- | --- |

Singlen tiedot
 Albumilta: Austin Powers – agentti joka tuuppasi minua -soundtrack
 Julkaistu: Eurooppa: 1. kesäkuuta 1999   Japani: 14. heinäkuuta 1999
 Tuottaja(t): Madonna   William Orbit
 Tyylilaji: pop, dance
 Kesto: 04.21
 Levy-yhtiö: Maverick   Warner Bros.
Madonnan muut singlet
| ”Nothing Really Matters” 1999 | ”Beautiful Stranger” 1999 | ”American Pie” 2000 |
”Beautiful Stranger” on yhdysvaltalaisen poplaulajan Madonnan kappale vuoden 1999 elokuvan Austin Powers – agentti joka tuuppasi minua soundtrackiltä. Kappaleen tuottivat Madonna ja William Orbit. Singlenä julkaistu kappale menestyi hyvin Britanniassa nousten listakakkoseksi, ja Yhdysvalloissa sen paras sijoitus oli Billboard-listan 19. sija, vaikka sitä ei julkaistu kaupallisesti. Kappale saavutti Suomen singlelistan ykkössijan.
”Beautiful Stranger” on nopeatempoinen rakkauslaulu, jossa on mukana raskaita kitaroita ja rumputaustoja. Kappale muistuttaa paljon Madonnan Music-albumin kappaletta ”Amazing” sekä Ray of Light -albumin kappaletta ”Ray of Light”. ”Beautiful Strangeristä” on olemassa 15 remix-versiota.
Brett Ratnerin ohjaama kappaleen musiikkivideo alkaa Austin Powersin (Mike Myers) saadessa tehtäväkseen saalistaa vakooja, joka on mestari naamioitumisessa. Powers saapuu klubille, jossa takaa-ajettua vakoojaa esittävä Madonna tanssii seksikkäästi, ja Powers alkaa unelmoida hänestä ja Madonnasta autossaan. Video päättyy, kun he kaksi ajavat pois ja Powers epäonnistuu tehtävässään, koska on rakastunut tähteen.
”Beautiful Stranger” voitti MTV Video Music Awards -gaalassa palkinnon parhaasta elokuvateemaisesta musiikkivideosta ja Grammy-palkinnon parhaana elokuvaan kirjoitettuna kappaleena.
Madonna esittämässä kappaletta Drowned World Tour -maailmankiertueella 2010.
Australian pääministeri

| Australian pääministeri |
| --- | --- |
 Prime Minister of Australia
 
 
 Nykyinen Anthony Albanese 23. toukokuuta 2022 lähtien
Virka-asunto:  The Lodge, Canberra Kirribilli House, Sydney
Nimittäjä:  Australian kenraalikuvernööri
Perustettu:  1. tammikuuta 1901
Ensimmäinen:  Edmund Barton
Kotisivut:  www.pm.gov.au
Australian pääministeri on Australian hallituksen päämies, joka on usein edustajainhuoneen suurimman puolueen puheenjohtaja tai suurimman liitoutuman johtaja. Pääministerin nimittää Australian kenraalikuvernööri. Nykyinen pääministeri on Australian työväenpuolueen Anthony Albanese. Pääministeri on Australiassa ylin todellinen vallankäyttäjä ja hänellä on laajimmat toimeenpanovaltuudet, vaikka muodollinen valtionpäämies on Yhdistyneen kuningaskunnan monarkki, jolla on teoriassa myös laaja valta.
Monarkkia edustaa Australian kenraalikuvernööri, jonka hän nimittää käytännössä aina pääministerin ehdotuksen mukaisesti. Kenraalikuvernööri toimii lähes aina hallituksen ohjeiden mukaan. Kenraalikuvernöörillä on kuitenkin muutamia erityisoikeuksia poikkeustilanteiden varalta. Hän voi erottaa pääministerin, jos tämä toimii lakien vastaisesti tai ei nauti parlamentin luottamusta. Hän voi myös kieltäytyä hajottamasta parlamenttia pääministerin vaatimuksesta huolimatta.
Bastvikin kartano

Bastvikin kartano
Bastvikin kartano (ruots. Bastvik gård) on kartano Espoossa, Saunalahden kaupunginosassa. Se on alueen vanhin tunnetuin tila. Kartanon päärakennuksen nykyinen ulkonäkö on peräisin 1920-luvun lopulta, ja se on arkkitehti Väinö Toivion käsialaa. Itse rakennus on kuitenkin huomattavasti vanhempi, oletettavasti 1800-luvun alusta. Sen tarkkaa ikää ei tiedetä. Vuoden 2005 keväällä aloitettiin kartanon kunnostamistyöt.
Aiheesta muualla

Viralliset sivut
Arena football

Arena football pelikenttä Kansas Cityssä
Arena football on Jim Fosterin keksimä urheilulaji. Foster oli United States Football Leaguen ja National Football Leaguen entinen johtaja. Otettuaan osaa sisäjalkapallo-otteluun vuonna 1981 Madison Square Gardenilla, hän kehitti lajin perussäännöt. Seuraavien viiden vuoden aikana hän jatkoi sääntöjen kehittämistä, kunnes vuonna 1987 hän perusti Arena Football League -liigan. Tästä irtautui alasarja af2 vuonna 2000. Lisäksi myös muut henkilöt ovat aloittaneet omia sisäjalkapalloliigojaan, mutta nämä eivät teknisesti ole arena football -yhteneviä, koska sääntöjen patentti (erityisesti kimmokeverkkojen  (Arkistoitu – Internet Archive)) on kuulunut vuodesta 1990 lähtien Fosterille (patentti on itse asiassa Gridiron Enterprisesin omistuksessa).
Pelin säännöt

Arena football on hyvin samankaltainen kuin amerikkalainen jalkapallo. Ainoa tärkeä ero National Football Leaguen asettamiin sääntöihin on eroteltu tarkemmin englanninkielisen Wikipedian artikkelissa. Lisäksi eroja ovat kentän pienempi koko sekä pelin ja pisteiden keruun nopeuttamisen parannus.
Pelin säännöt > Kenttä

Arena football on pelkästään sisäpeli, ja kenttä on usein suunniteltu joko koripallolle tai jääkiekolle. Kokonaiskentän pituus on 85 jaardia (sama kuin standardi NHL jääkiekkokenttä). Pelikenttä on 50 jaardia pitkä sisältäen 8 jaardia pitkät päätyosiot. Riippuen pelikentän muodosta voivat päädyt olla joko suorat (koripallo) tai kaarevat (jääkiekko). Kentän seinustat on vahvasti paneloitu pehmusteilla, jotka jääkiekkoareenalla on asennettu kaukalon seinustan päälle.
Aiheesta muualla

Wikimedia Commonsissa on kuvia tai muita tiedostoja aiheesta .
Arena Football League -sarjan kotisivut (englanniksi)
AF2 -liigan kotisivut (Arkistoitu – Internet Archive) (englanniksi)
Arena Football Network (Arkistoitu – Internet Archive) (englanniksi)
FUIFA - Finnish University Indoor Football Association (Arkistoitu – Internet Archive)
Banur

| Banur |
| --- | --- |
 Banur
 Koordinaatit: 30°33′N, 76°43′E 
Valtio:  Intia
Osavaltio:  Punjab
Piirikunta:  Mohal
Väkiluku (2011):  18 775
Infobox OKVirheellinen NIMI-arvo: 
Banur on kaupunki Intian Punjabin osavaltiossa. Sen asukasluku oli vuonna 2011 18 775. Kaupungilla on pitkä historia ja se on ollut tunnettu jasmiinikukkien kasvatuksesta.
Maantiede

Banur sijaitsee Intian Punjabin osavaltion itäosassa Mohalin piirikunnassa, noin 15 kilometrin matkan päässä Ambalan kaupungista ja noin 30 kilometriä Sirhindistä.
Historia

Banurin kaupungilla on pitkä historia. Aikanaan se tunnettiin muinaisella sanskritinkielisellä nimellä Vahniyur, josta myös nykyinen nimi on ajan kanssa tapahtuneiden muutosten kanssa johdettu. Kansanperinteessä kaupunkiin viitattiin myös muilla vanhoilla nimillä, kuten Pushpa Nagari tai Pushpawati. Jälkimmäinen nimistä viittaa kukkien kaupunkiin. Muinaisen kaupungin raunioita on säilynyt nykypäiviin saakka.
Kaupungilla alkoi olla merkitystä ilmeisesti Delhin sulttaanikunnan kaudesta lähtien. Sen asukkaat olivat kansanperinteensä mukaan sajjideja ja he uskoivat polveutuvansa Bagdadin taistelun jälkeen Intiaan paenneesta Abu al-Farahista. Nimellä Banur kaupunki esiintyy ensi kertaa historiallisissa lähteissä timuridihallitsija Baburin kaudella. Babur mainitsee paikkakunnan olevan tunnettu etenkin jasmiinikukkien kasvatuksesta. Kukista valmistettiin puolestaan samaan tapaan tunnettua hajustetta (otto). Jasmiineja kasvatetaan alueella edelleen. Sikhiläinen soturi Banda Singh Bahadur valtasi Banurin 1700-luvun alussa. Vuonna 1763 se liitettiin Ala Singhin hallitsemaan Patialan ruhtinaskuntaan. Kaupungin muslimiasukkaat muuttivat joukoittain Pakistaniin Intian jaon ja itsenäisyyden yhteydessä vuonna 1947. Patialan ruhtinaskunta lakkautettiin vuonna 1956 ja alueesta tuli osa Itä-Punjabia.
Väestö

Intian vuoden 2011 väestönlaskennan mukaan Banurin asukasluku oli 18 775. Sen asukkaista hindulaisia oli 56,09 %, sikhejä 39,17 %, muslimeja 2,85 % ja jainalaisia 1,65 %.
Bastøyn kirkko

| Bastøyn kirkko Bastøy kirke |
| --- | --- |
 Kirkko vuonna 2010.
Sijainti:  Horten, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1898
Materiaali:  kivi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bastøyn kirkko (norj. Bastøy kirke) on Hortenin kunnassa Norjassa sijaitseva kivinen pitkäkirkko vuodelta 1898.
Kirkko sijaitsee Bastøyn vankilan alueella.
Aiheesta muualla

Kuvia tai muita tiedostoja aiheesta Bastøyn kirkko Wikimedia Commonsissa
Artjom

Artjom (ven. Артём)  (ukr. Арте́м) on eri variaatioineen useissa itäslaavilaisissa kielissä esiintyvä etunimi. Nimi on eri muodoissaan yleinen erityisesti Ukrainassa, Venäjällä ja Valko-Venäjällä. Nimi translitteroidaan eri kieliin eri tavalla; esimerkiksi englannin kielessä se kirjoitetaan Artyom.  Nimi on slaavilainen muoto kreikkalaisesta nimestä Artemios (kreik. Αρτεμιος), joka johtuu muinaiskreikkalaisen Artemis-jumalattaren nimestä. Nimen eri variaatioita ovat Artem, Artemi ja Artemio.
Väestörekisterikeskuksen tietojen mukaan Suomessakin on ollut vuoteen 2016 mennessä 225 Artjom-nimistä henkilöä. Ennen vuotta 1960 nimeä ei Suomessa esiintynyt.
Tunnettuja Artjomeja

Artjom Anisimov (s. 1988), venäläinen jääkiekkoilija
Artjom Bondarenko (s. 1986), venäläinen jääpalloilija
Artjom Dzjuba (s. 1988), venäläinen jalkapalloilija
Artjom Hadžibekov (s. 1970), venäläinen kivääriampuja, maailmanmestari ja olympiavoittaja
Artjom Jartšuk (1990–2011), venäläinen jääkiekkoilija
Artjom Krjukov (s. 1982), venäläinen jääkiekkoilija
Artjom Markelov (s. 1994), venäläinen moottoriurheilija
Artjom Mikojan (1905–1970), neuvostoliittolainen lentokonesuunnittelija
Artjom Nekrasov (s. 1992), venäläinen haulikkoampuja
Artjom Pugolovkin (s. 1992), venäläinen jääkiekkoilija
Artjom Sergejev, oik. Fjodor Sergejev (1883–1921), venäläinen bolševikkijohtaja
Artjom Sergejev (s. 1993), venäläinen jääkiekkoilija
Artjom Terjan (1930–1970), neuvostoliittolainen kreikkalais-roomalaisen tyylin painija
Artjom Tšubarov (s. 1979), venäläinen jääkiekkoilija
Artjom Vesjolyi (1899–1938), venäläinen kirjailija
Artjom Všivkov (s. 1986), kazakstanilainen jääpalloilija
Artjom Žmurko (s. 1985), venäläinen maastohiihtäjä
Axiom

Axiom voi tarkoittaa seuraavia:
aksiooma
Axiom (muusikko), ranskalais-marokkolainen muusikko
Axiom, vuoden 2006 albumi
Axiom, studioalbumi
Axiom Space, avaruusteollisuuden yritys
Isuzu Axiom, katumaasturi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Axiom”, voi hakea sivunnimihaulla, laajalla sivunnimihaulla tai tekstihaulla.
Artjom Bondarenko

| Artjom Bondarenko> Henkilötiedot |
| --- | --- |
Koko nimi:  Artjom Igorevitš Bondarenko
Syntynyt: 1. huhtikuuta 1986 (ikä 38) Krasnojarsk
Jääpallon pelaaja
Pituus:  190 cm
Paino:  94 kg
Seura:   Jenisei, Krasnojarsk
Pelipaikka:  hyökkääjä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 2001– |  Jenisei, Krasnojarsk | 286 | (289) |
| Yhteensä | Yhteensä | 286 | (289) |
Maajoukkue
| 2010- |  Venäjä |  | () |
 Seurajoukkueuran tilastot kattavat vain kansalliset sarjat, päivitetty 25. tammikuuta 2014.  Maajoukkueuran tilastot päivitetty 25. tammikuuta 2014.
Artjom Igorevitš Bondarenko (ven. Артём Игоревич Бондаренко, s. 1. huhtikuuta 1986, Krasnojarsk Neuvostoliitto) on venäläinen hyökkääjänä pelaava jääpalloilija, joka edustaa Jenisei, Krasnojarskia.
Saavutukset

Seurajoukkueissa
3 Venäjän mestaruuspronssia  2010, 2012 ja 2013 Jenisein riveissä,
Jääpallon maailmancup voitto: 2011 Jenisein riveissä,
Maajoukkueessa
maailmanmestari 2013, 2014
Juniorien maailmanmestari vuosina 2002, 2003 ja nuorten maailmanmestari 2004.
Beleg

Tom Lobackin piirtämä kuvituspiirros Belegistä.
Beleg Cúthalion (Vahvajousi) on kuvitteellinen hahmo J.R.R. Tolkienin fantasiamaailmassa. Beleg oli sindar-haltia ja palveli kapteenina kuningas Elu Thingolin armeijassa yhdessä Mablung Vahvakouran kanssa. Beleg oli jousiammunan ja parantamisen mestari ja esiintyy useissa taisteluissa, mm. Nírnaeth Arnoediadissa.
Beleg kuolee hyvän ystävänsä, traagisen hahmo Túrin Turambarin käsissä omaan miekkaansa Anglacheliin. Beleg on vapauttanut Túrinin vankeudesta ja herättyään hän surmaa Belegin luullen tätä örkiksi.
Axel Öhrn

Axel Öhrn (22. maaliskuuta 1880 Keuruu – 19. marraskuuta 1959 Superior, Wisconsin) oli amerikansuomalainen työväenliikkeen aktivisti.
Öhrn kävi kansakoulun ja muutti Yhdysvaltoihin vuonna 1902. Hän liittyi Amerikan sosialistipuolueeseen, työskenteli sen toimitsijana, kaivosmiesten ammattiliitossa ja osuustoimintaliikkeessä. Amerikan Suomalaisen Sosialistijärjestön suuntataistelussa vuonna 1914 Öhrn kuului radikaaleihin ja hänet valittiin Sosialisti-lehden ensimmäiseksi päätoimittajaksi. Myöhemmin hänestä tuli kommunisti. Öhrn toimi Yhdysvaltain Suomalaisessa Työväenjärjestössä ja lyhyen aikaa Eteenpäin-lehden päätoimittajana. Hänet erotettiin kommunistisesta liikkeestä vuonna 1929, minkä jälkeen hän työskenteli maalarina.
Baselin rauha

Baselin rauha on yhteisnimitys kolmelle vuonna 1795 solmitulle rauhansopimukselle, joilla Preussi, Espanja ja Hessen irtautuivat ensimmäisen liittokunnan sodasta. Kaikkien sopimusten toisena osapuolena oli Ranska.
Tausta

Sota oli alkanut vuonna 1792 aluksi vain Ranskan ja Itävallan välisenä, mutta Ranskan vastaiseen liittokuntaan olivat kesään 1793 mennessä liittyneet myös Preussi, Iso-Britannia, Espanja, Alankomaat, Sardinian kuningaskunta ja eräät pikkuvaltiot. Ranska oli kuitenkin vähitellen päässyt sodassa voitolle. Syksyllä 1794 se miehitti Reininmaalla Kölnin ja Bonnin sekä valloitti Alankomaat kokonaan. Samaan aikaan Puolan tapahtumat siirsivät Preussin mielenkiinnon toisaalle ja se siirsi suuren osan joukoistaan Ranskan vastaiselta rintamalta tukahduttamaan Puolan kansannousua. Ensimmäisenä Ranskan vastaisesta liittokunnasta irtautui Toscanan suurherttuakunta, joka solmi rauhan helmikuussa 1795.
Rauhansopimukset

Preussin kuningas Fredrik Vilhelm II määräsi keväällä 1795 aloittamaan rauhanneuvottelut. Hän toivoi Preussin saavan vahvemman aseman tulevassa Puolan kolmannessa jaossa, jos Preussi ehtisi sitä ennen irtautumaan sodasta samalla kun Itävalta olisi yhä sidottu sodan jatkamiseen. Rauhanneuvottelut käytiin Baselissa puolueettomassa Sveitsissä. Ranskaa edusti neuvotteluissa François Barthélemy ja Preussia Karl August von Hardenberg. Rauha allekirjoitettiin 5. huhtikuuta 1795. Sen mukaan Preussin armeija vetäytyi demarkaatiolinjan taakse ja ranskalaiset saivat pitää hallussaan Reinin länsirannan. Osa Pohjois-Saksasta, mukaan lukien Hannover, jätettiin puolueettomaksi alueeksi. Salaisessa lisäpöytäkirjassa Preussi lupautui vetämään tukensa pois käskynhaltija Vilhelm V Oranialaisen johtamalta Alankomaiden pakolaishallitukselta. Tämän ansiosta Ranska saattoi pakottaa Alankomaat toukokuussa solmittuun Haagin rauhaan.
Seuraavaksi rauhanneuvotteluihin ryhtyi Espanja, jolle sota oli myös ollut tappiollinen. Syksyn 1794 ja kevään 1795 aikana Ranskan armeija oli työntynyt Espanjan alueelle sekä Kataloniassa että Baskimaalla. Rauhansopimus allekirjoitettiin Baselissa 22. heinäkuuta 1795. Ranska palautti Espanjalle mantereella miehittämänsä alueet, mutta Espanja joutui luovuttamaan Ranskalle puoliskonsa Hispaniolan saaresta Karibialla. Espanjan pääministeri Manuel de Godoy sai kotimaassaan nimityksen ”rauhan ruhtinas”. Espanjan erillisrauha johti kuitenkin seuraavana vuonna sotaan Espanjan ja Britannian välillä.
Hessen-Kasselin maakreivikunta, joka Ranskan ja Preussin välisen rauhan myötä oli siirtynyt puolueettomalle vyöhykkeelle, allekirjoitti erillisen rauhansopimuksen 28. elokuuta 1795.
Basket Club Ferrara

| Basket Club Ferrara |
| --- | --- |

Liiga:  Lega Basket Serie A
Perustettu:  1999
Historia:  1999–
Areena:  PalaSegest kapasiteetti 3 504
Kotipaikka:  Ferrara, Italia
Värit:           
Presidentti:   Roberto Mascellani
Päävalmentaja:   Giorgio Valli
Kotisivu:  www.basketnapoli.it
Basket Club Ferrara on italialainen koripalloseura Ferraran kaupungista.
Historia

Seura perustettiin vuonna 1999, jolloin se pääsi pelaamaan Serie B:hen. Kahden kauden jälkeen joukkue nousi LegADuehen. Kaudeksi 2008–2009 seura nousi ensimmäistä kertaa historiassaan Serie A:han, jossa se sijoittui kymmenenneksi.
Aiheesta muualla

Virallinen kotisivu (italiaksi)
Eurobasket (englanniksi)
Legabasket (Arkistoitu – Internet Archive) (englanniksi)
Anthony Hope

| Anthony Hope |
| --- | --- |
 Anthony Hope
Henkilötiedot
Syntynyt: 1863 Lontoo, Britannia
Kuollut: 1933 (69–70 vuotta) Walton-on-the-Hill, Surrey, Britannia
Kansalaisuus:  Britannia
Ammatti:  kirjailija
Kirjailija
Äidinkieli: englanti
Tuotannon kieli: englanti
Esikoisteos:  Presidentin kilpakosijat
Pääteokset:  Zendan vanki
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Anthony Hope, oik. Anthony Hope Hawkins, (1863 Lontoo, Britannia – 1933 Walton-on-the-Hill, Surrey, Britannia) oli brittiläinen kirjailija. Hän työskenteli asianajajana  mutta ryhtyi päätoimiseksi kirjailijaksi. Ensimmäisen maailmansodan jälkeen hän sai ansioistaan aatelisarvon. Hän kirjoitti romanttisia seikkailukirjoja, joita hän ei arvostanut vaan piti roskana. Muulle tuotannolle hän ei odottanut lukijoita. Esikoisromaani Presidentin kilpakosijat (A Man of Mark) ilmestyi 1890. Hänen maineikkain teoksensa on Zendan vanki (1894), jonka tapahtumaympäristö on kuvitteellinen keskieurooppalainen valtio Ruritania.
Suomennetut teokset

Presidentin kilpakosijat (A Man of Mark), suom. Valfrid Hedman, Hämeenlinna: Karisto 1916. Sarja: Kariston 50 p:nin romaaneja, n:o 67
Prinsessa Osran sydän 1–2 (The Heart of Princess Osra), suom. Toini Swan, Porvoo: Werner Söderström osakeyhtiö 1916 Sarja: Werner Söderström oy. 50-pennin kirjoja
Zendan vanki (The prisoner of Zenda), suom. O. A. Joutsen, Porvoo: WSOY 1922
Zendan vanki (The prisoner of Zenda), suom. Olavi Linnus, Helsinki: Tammi 1949